ISIGIDIMI SAMAXOSA, JUNE 1, 1887.

45

AYE PINA AMADODA UMZI UYONAKALA.

KU MHLELI WE SIGIDIMI.

Nkosi—Uzungandisoli uti ndikutululele umncono ndati ndaqalela ngokwongulela *Imvo* ucambu namhlanje. Noko nike nirwixane, malupele ucuku nibambisane ngalompanga ungangezwe, upezu kwetu; nditsho ke ngendawo yotywala. Nditi; wuhlabeni umkosi niwudabalalise. Mandinga nqwanqwi mandi sendingena emongweni wento.

Ummeli wetu esisand’ukumnyula wayesiti o Qonce apa mhla ngengqungqutela yabanyuli ababeze kupulapula imvo zake, wati akaluboni uncedo oluvela ekuvingcweni kwentengo yotywala kwezinqila zingasatengisiyo ; esiti— way’etingaza esitubeni okunye kukuvula ezindawo ziva- liweyo, okunye kukuba yaliwe intengo emhlabeni wonke kwabantsundu. Nantso ke indawo engati ifumanekile, ibe yeyokubulelwa luluntu lonke. Andinatemba noko ukuba soyizuza—Nangani ummeli wetu eyakuzamela londawo ibanzi, sixasa tina kuyo ngamandla onke, masifele kule sesiyizuzile. Masingake sivume ukuba siyihlutwe, kuba tina sikangeleyo siyazi ukuba iyanceda.

Ummeli wetu usatingaza uyatandabuza. Masizisuse ezi zitingatinga zake, masiwapelise amatandabuzo, simkanyisele, ukukangele oko kuti. Ukuba ute wabuduza ebumnyameni ityala lingasala nati. Makavele obe kwezinqila zivingciweyo, nobe melene nazo, amxelele abekubona kungeka vingcwa nako oku akubonayo namhla kuvingciwe nje. Ummeli wetu akalilo igqweta lokugqweta inyaniso; ukuba simbeke emkondweni sau- kanyisela, akayi kusidanisa, woxatisa anyanise ukushenxisa esi sidlabantu, lo Molokwe ugqiba abantwana betu. Mazipume incwadi kuti sonke ngabanye, zimnele nje ngesipango sehlobo—Makati elele zimgubungele, makati akubeka ngapa abone ngazo,—ati akuguquka abone zona zodwa,—kute kupi napi, angaboni nto yimbi,—ade agqoboke, apele amatandabuzo agqoboze nabanye, ize inene isale nati.

Malivele ixegwazana elibone umxasi walo etshona encwabeni lotywala, liwuhlabe umkosi! Mayivele inkasankasa ye xego, ebone onyana, nabazukulwana belandelelana bekukuliswa ngulo msinga wotywala, iwuhlabe umkosi!! Mayivele inzwakazi eyayizekwe linene lamanene, esel’ ihleli ezaleni, imajacu, ingasenalo neselwa lomntwana, ngenxa yokuba umzi wayo waya kutyebisa inkatini, mayiwuhlabe umkosi!! Mabavele abazali ababulela onyana ku Tixo babaxasa ngesimo sobulungisa, babafundisa batemba, bati ngombulelo, namhla igama letu liyakuduma ngomsebenzi wabantwana betu, indlu yetu iyakuqina ; lati kunjalo itemba labo laya kutshona kwisiziba sotywala balila isililo solilela ukububa kowamazibulo, mabauhlabe umkosi!! Iyepina indoda ebone isitandanekazi sayo siye kweyela kulentyonkobila yotywala, isinyula singanyuleki, mayiwuhlabe umkosi!! Upina umntwana ohlala etwala oyise nonina ebagodusela ekaya bengenangqondo, abati bakuqabuka babuye babuyele kulomgxobozo undibongo bahlala beseyela kuwo, mabauhlabe umkosi!! Bapina abazintsizana ababona abatandwa babo beabdula pezu komhlaba, kanti akuseko buntu, sekuhamba amadlaka angenampefumlo, mabauhlabe umkosi!! Upina u Mhleli we *Sigidimi,* umhlahla-ndlela, ogecela uhlanga; umondli wabo Ntintili nabo Mngunana nabo Koyi abebe hlaba umkosi, apo kungazange kunkenteze Mxosa, abamancwaba angabekwanga litye ngowazana nabo? Yinina ukuba abe ngusikulumi ongenamlomo, yinina ukuba angauhlabi umkosi. Malipakame ilizwi kwimimango ngemimango, liti—“ Aye pina amadoda, umzi uyonakala!”

Ingxoxo inkulu pakati kwetu ngamalungelo etu okunyula amalungu okusimela e Palamente—Siyakolisa ngaleyo ndawo. Ke ngamalungelo ayakusinceda ntonina lawo, xa unogumbe wotywala engene kakulu pezu komhlaba wonke, xa seluntywilisiwe lonke uluntu Iwakukuliswa? Zise zintlambi ezinamandla zodwa ezisavele ngentloko. Andivelisi nomanyama-nyamana wokununusa u sapo. Kade udibona. Ininzi into ema Xoseni nase Mamfengwini efe yatshona pantsi isashukuma. Ndingabalisa nangezinye izizwe ezitshone kwapela, kulo mbulali, kulo mtshabalalisi, kulo Satana.

Masixase oka Solomon ummeli wetu. Sendite kwangoku- njalo, wosizamela ngomxelo wonke woti ukuba ufezile, woba ngumhlanguli ngenene, amongamele ngentloko namanamagxa uyisekazi u Saul—

Usiduma banzi Ukokel’ amabandla Umnye. akayikupambuka.

Kumkosi onjalo nam ndingatwasa ndibe liciko—ndinga vuleka umlomo ndibonge—Andikapeli. Ndisatshayelela. Ndisawisa zwi nje, ndikangele ukusatyelwa kwalo, ndobuye ndivele. Namhla ndisa hlaba umkosi ndisati. Aye pina amadoda umzi uyonakala! Utsho u

Xego Dala.

INTLANGANISO YE NATIVE TEACHERS'  
ASSOCIATION YASE TRASNKEI.

Intlanganiso yo Mnyaka yalo Association yayibeko ngo April 1st, yayise Zolo ezantsi. Kwaleswa imicimbi (minutes) yentlanganiso eyadlulayo.

INANI LAMALUNGU ELANYULWAYO

Ngo Misses Ntombintle Njikelana, Mary Ann Ntanta, no Harriot Mlokoti; Messrs. John Masiza, Jer. Mlokoti, Elijah Silas, Joseph Sikwebu, Sigonyela Mashiyi, Simon Mabula, Major Memo, John Mlokoti.

UKUNYULWA KWAMAGOSA OMNYAKA OZAYO

Ngawo la:--

President ngu Rev. E. L. Coakes wase St. Mark’s. Vice-President „ Mr. S. Makapela „ Mbulu.

Secretary „ „ P. Ntshacela „ Ngcobo.

Treasurer „ „ R. Ndungane ,, Mbulu.

Committee Messrs. P. Lusaseni, N. Falati, J. Ntozini.

UKULESWA KWAMA PEPA.

Kwaleswa ipepa eliyole kunene ngu Mr. R. Ndungane, elalingo hambo lwake Iwe 1879, esitilini sase Ndenxa (Gat- berg.)

INGXOXO.

Kubeko izixoxo malunga nendawo ezitile zelopepa, ngokukodwa malunga nendawo ate kuyo—“ Kwelozwe lase Ndenxa, wabona isizwe esibala limnyama kunene sinenwele ezinde, ekutiwa ngama Aprentyisi ukubizwa kwaso, igama awati akabanga nakuliqonda, kuba abangawo ama Slams, kuba bakonza u Tixo opilileyo bona. Utsho wati okwake yena uyatemba ukuba bayinzala ka Ham, ekute esasiqalekiso sidala sapumelela kwabanye.”

Omnye wamalungu woyiseka mpela namhla wada wanga kungaba kuyinene kanye oko, nangani ebengakolwa ncam. Omnye wayiqinisela kanye indawo yokuba, abantu base South Africa bayinzala ka Ishmael, abayiyo eka Ham.

Kuvele indawo eti—i Arabia ayizange iluvelise uhlanga olungangolu Iwa Bantu (Bantu Race) ama Africa enene, inzala ka Ham, abaneqalekiso enanamhla lisaya lisuswa ngu mnqamlezo (Cross) we Nkosi. Lendawo ate umbali wepepa akayiqonda kweli gama liti Aprentyisi, iteta ukuba babe ngama Apprentice kuma Bulu. Liteta lonto elogama belixake umbali welopepa.

Waye qubisene nesizwe esinendawo efana nesa kowabo, “ nakuba sona singenalo eligama libi kunene lobu Mfengu.” inteto leyo ete yakutetwa yasika, kwinxenye eyayiko entlanganisweni apo, yade yatutuzelwa yinteto eyati—Esisizwe singama Mfengu, sizakuba luhlanga olutsha, sifunzele pambili, siyanda ebu Krestwini, nasentweni zokukanya.

U MR. FALATI NEPEPA LIKA MISS TONI.

Ipepa lika Miss Toni beliteta ngengqeqesho yomtinjana ontsundu, ekute emva kokuleswa kwalo, kwaxoxwa kunene ngalo. Kwakutembeka ukuba loshicilelwa elopepa.

OMNYE WE MITETO YENTLANGANISO OYI RULE VIII.

Lomteto upete indawo yokuba, wonke ubani olilungu lale ntlanganiso ete akabiko entlanganisweni, engenasizatu sivakalayo e Komitini, wodliwa i 2s. 6d., ngapandle kwenxaso le imele ilungu ngalinye kade. Kodwa ke lomteto wacitwa nge saziso sanyakenye, ekungoko sekumi inani lenxaso lodwa eliyi 5s. ngomnyaka.

Ke kwako abati makubeko abancedisi be Treasurer ne Secretary, koko londawo ayipumelelanga.

Bekuko nenye indawo ebiteta ngokuba maziguqulwe i School Holiday. Nayo leyo ayipumelelanga.

UBUBI BOKUBA YINDLU YAMATYALA.

Kungene u Mr. S. Maqanda, walesa ngobuiko, nangobu- lumko, ipepa eliteta ngobubi bokuba nezikweliti, emntwini wonke, ngakumbi komtsha.

Ute egqiba kwakuti lwasu ndodana itile, yatsho ngezwi eliqinileyo ukuti—Lenteto mna ndiyayipikisa. Izikweliti azinanto, zilungile, zingamadabi emakaliwe ngumntu oyi ndodana. Itsho yati—Nawe kaubuze nakuyo lentlanganiso